Hei, denne artikkelen er over ett år gammel og kan inneholde utdatert informasjon

FrP-politiker narko-tatt og siktet for barneporno En tidligere stortingsrepresentant er tatt med amfetamin, og nå siktet for befatning med fremstillinger som seksualiserer barn.

Politiet har arrestert en tidligere stortingsrepresentant. Mannen er siktet for barneporno (straffeloven 311), narkotika (straffeloven 232 og 231) og doping (straffeloven 234), og han sitter nå varetektsfengslet.

Mannen ble den 10. mai varetekstfengslet for to uker, tirsdag denne uka ble han fengslet for fire nye uker.

Politiadvokaten som leder etterforskningen er svært tilbakeholden med opplysninger, men bekrefter arrestasjonen og den alvorlige siktelsen av mannen som er i 40-åra.

Barneporno - Politiet pågrep den 9. mai 2016 en mann i 40-åra. Det ble også foretatt ransaking av hans bolig. Beslutningen var begrunnet i mistanke om befatning med framstillinger som seksualiserer barn, sier politiadvokaten.

- På bakgrunn av funn under ransakingen ble siktelsen utvidet slik at den nå også omfatter oppbevaring av en betydelig mengde narkotika; i hovedsak amfetamin og noe kokain, samt oppbevaring av dopingmidler, sier politiadvokaten til Dagbladet.

Den siktede FrP-politikeren har møtt på Stortinget både som fast representant og som vara.

Flere ransakelser Etter at mannen ble vraket under nominasjonen, gjorde han seinere «comeback» i lokalpolitikken.

Dagbladet får bekreftet at politiet har gjennomført flere ransakelser på steder hvor mannen har hatt tilgang. Blant annet på hans kontor, og hjemme hos ham. Det har også vært foretatt ransakelser andre steder.

Da politiet slo til mot boligen til politikeren, oppholdt han seg i Sverige. Han meldte seg selv for politiet, etter at etterforskerne hadde fått telefonisk kontakt med ham.

Barneporno - Siktede har erkjent straffskyld for oppbevaring av dopingmidler og narkotika, men erkjenner ikke straffskyld for befatning med framstillinger som seksualiserer barn, bekrefter politiadvokaten.

Dagbladet er kjent med at det er gjort beslag av pc-er og annet elektronisk utstyr, som politiet nå gjennomgår.

- Saken er i en innledende fase, og politiet kan av hensyn til etterforskningen ikke gå ut med ytterligere opplysninger, sier politiadvokaten.

- Personlig tragedie Advokaten som representerer mannen karakteriserer saken som en personlig tragedie.

- Dette er en personlig tragedie for min klient. Han har det vanskelig og er svært lei seg.

- Er flere personer pågrepet eller siktet i saken?

- Etterforskningen pågår for fullt, utover det har jeg ingen kommentarer, sier politiadvokaten.

